पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते संक्रमण को लेकर लोगों में दहशत का माहौल बना हुआ है। तथा दरौंदा में दिन पर दिन प्रतिदिन कोरोना संक्रमण बढ़ता जा रहा हैं। इसीलिए मंगलवार को मुख्यमंत्री नीतीश कुमार ने सूबे में 15 मई तक लॉकडाउन लगाने का आदेश जारी किया है। इसी दौरान आज प्रखंंड मुख्यालय स्थित सामुदायिक स्वास्थ्य केंद्र में नियमित हो रहे रैपिड एंटीजन टेस्ट के दौरान 52 जांच में चार कोरोना पॉजिटिव केस मिलने से क्षेत्र के आमलोगों में हड़कंप मच गया है।संक्रमित पाए गए लोगों में बगौरा गांव के 2, रामा-छपरा एक तथा रमसापुर गांव में एक बताए जाते हैं। पुष्टि करते हुए हेल्थ मैनेजर अंजनी कुमार ने कहा कि संदिग्ध मरीजों का रैपिड एंटीजन टेस्ट के माध्यम से जांच की गई है तथा सभी पॉजिटिव लोगों को उनके इच्छानुसार होम आइसोलेशन में भेजा गया है। उन्होंने अफवाहों से बचने एवं कोरोना गाइडलाइन का पालन करने की भी लोगों से अपील की है। इधर, शासन व प्रशासन कोविड वैक्सीन लगवाने के लिए प्रचार प्रसार कर रहे हैं। जिससे प्रशासनिक हलकों में एक बार फिर खलबली मच गई है। संक्रमण की रोकथाम के लिए स्वास्थ्य विभाग की ओर से आवश्यक उपाय किए जा रहे हैं। एक ओर कोरोना का टीकाकरण तेजी से चल रहा है, दूसरी ओर कोरोना जांच की संख्या भी बढ़ाई गई है। प्रशासनिक स्तर पर भी आम लोगों से मास्क लगाने के साथ दो गज की शारीरिक दूरी बनाए रखने की अपील की जा रही है। समय-समय पर मास्क चेकिग अभियान चलाकर मास्क नहीं पहनने वाले लोगों से जुर्माना भी वसूला जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn